У цэлым Беларусь зацікаўлена ў пашырэнні супрацоўніцтва з правінцыяй Шаньдун па ўсім спектры пытанняў: пачынаючы ад забеспячэння транзіту па маршруце ініцыятывы Адзін пояс - адзін шляхсупрацоўніцтва ў сферы турызму і адукацыі і заканчваючы стварэннем сумесных высокатэхналагічных вытворчасцей у індустрыяльным парку Вялікі камень. Прэмер-міністр вітае рашэнне кітайскай кампаніі Weichai стаць рэзідэнтам Вялікага каменя. Weichai разам з МАЗам пабудуе ў парку завод па выпуску рухавікоў. Праект кампаніі сапраўды высокатэхналагічны, што адпавядае профілю індустрыяльнага парка. Ён ствараецца менавіта для развіцця вытворчасцей і інавацый, а не проста для гандлю - падкрэсліў Андрэй Кабякоў. Паколькі губернатар Шаньдуна асабіста працуе над прыцягненнем у кітайскую правінцыю сусветных лідараў у галіне інфармацыйных тэхналогій, робататэхнікі і інтэлектуальнай вытворчасці, беларускі бок быў бы ўдзячны за прыцягненне гэтых кампаній да ўдзелу ў праектах у Вялікім камені. 